Billig Sonos Roam uden mikrofon

Er du typen, der ikke bryder dig om, at højttaleren kan lytte med? Eller vil du bare spare halvandet hundrede kroner? Så er der godt nyt. Sonos har nemlig givet Sonos Roam ‘SL-behandlingen’, som også Sonos One har fået før den.

Det betyder, kort sagt, at mikrofonen er fjernet og produktet er sat ned i pris. Helt nøjagtig sparer man 150 kroner ved at gå efter SL-udgaven.

Sonos Roam benytter normalt mikrofonen i forbindelse med stemmestyring via Google Assistant. Men da det ikke er alle, der bryder sig om at Google teoretisk kan “lytte med”, er der et marked for højttalere uden assistent.

I Sonos Roam SL tilfældet mister man dog ikke kun mikrofonen, men også en væsentlig feature. Roam benytter nemlig mikrofonen til løbende at optimere lyden i forhold til omgivelserne. Det, Sonos kalder, Trueplay. Den lille lækkerbidsken får man ikke med SL-udgaven.

Til gengæld løser den manglende mikrofon sandsynligvis et andet problem, som den originale Roam lider af: Dårlig batterilevetid. Trods utallige firmwareopdateringer og fikse løsninger, siden lanceringen, sluger Roam fortsat uforholdsmæssigt meget batteri i stand-by. Muligvis fordi den konstant lytter efter stemmekommandoer.

Du kan i øvrigt læse vores anmeldelse af Sonos Roam lige her.

Sonos Roam SL er klar til forudbestilling på Sonos’ hjemmeside nu. Den er klar til levering den 15. marts, loves det. Den fås, lige som originale i både sort og hvid, og prisen er på 1.349 kroner. Ikke-SL udgaven står fortsat til 1.499 kroner.

Billig Sonos Roam uden mikrofon